IVP ontken interne struwelinge | Maroela Media
Albert Mncwango, adjunk- nasionale woordvoerder, het Maandag by die party se hoofkantoor in Durban berigte verwerp dat daar struwelinge in die party is oor wie die opvolger sal wees. "Die IVP is steeds verbind daartoe om 'n konferensie te hou."
Die party se laaste verkiesingskonferensie was in Desember 2012 waar stigter en president Mangosuthu Buthelezi (wat vanjaar sy 90ste verjaarsdag gevier het), aangewys is om die party te lei. Die IVP se grondwet is by dieselfde konferensie gewysig om 'n adjunkpresident aan te stel. Mzamo Buthelezi is in dié amp aangestel.
Mangosuthu het in Oktober verlede jaar aangekondig dat hy nie in Desember 2017 vir herverkiesing beskikbaar sal wees nie. Hy het aangekondig dat sy party se leierskap ingestem het om Velenkosini Hlabisa in sy plek aan te stel – Mzamo is dus oorgesien.
Die IVP het in daardie stadium gesê die 2017-konferensie is uitgestel weens "logistieke kwessies", insluitend 'n oudit van takke.
Mncwango het Maandag gesê die party het in Januarie op bedrieglike takke van die party afgekom en daar is nog "ernstige probleme", ondanks 'n ingryping deur die leiers van die party. "Dit sal 'n nadelige impak hê op die algemene konferensie, insluitend moontlike regstappe," het hy verduidelik.
Volgens hom het dié probleme daartoe gelei dat strukture nie behoorlik kon voorbereidings tref vir die konferensie nie. "Die lys van afgevaardigdes is in hierdie stadium nie volledig nie."
Die IVP kan nie die verkiesing uitstel nie. Hulle het seker die verkiesingskonferensie uitgestel (1e par.)